LidanRubinov/Halacha-QA huggingface dataset:
שאלה: שימוש בפיקדון: ב"ה, בהמשך לשאלה לגבי "עירב פירותיו." ב"מ מ ע"א : מס שאלות : א. והרי השתמש בהן - גזל, וחייב כשעת הגזילה בלי פחת, למה מחסיר מהן כשמחזיר? ב. והרי בדין "בשתי כריכות" כשעירבם - פשע, ומדוע כשעירב פיקדון עם פירותיו שלו - אין פשיעה, מה ההבדל? ג. בפיקדון (בניגוד להלוואה), המפקיד רוצה את החפץ שהפקיד - ולא את ערכו, וכשעירב עם פירותיו - לא יקבל המפקיד את שלו, לדברי הרב, אין כאן פשיעה, אם - כן, מה ההגדרה של מעשה כזה? מחילה ו מראש, "תורה היא וכו." השאלה נשאלה בהמשך לשאלה "שימוש בפיקדון"
תשובה: נפרט מעט יותר את פרטי הדין: שומר שמקבל פירות לשמור אסור לו לערב את פירות המפקיד עם פרותיו מחמת הכלל שנאמר בגמרא (דף לח א) "רוצה אדם בקב שלו יותר מתשעה קבים של חבירו" אך אין כאן איסור של גזל וכדו'. ניתן להסביר את המקרה בגמרא שבו השומר ערב את פירות המפקיד עם פרותיו בשני אופנים: א. מדובר שהמפקיד נתן לשומר רשות לערב את הפירות שלו עם פירותיו של השומר ב. השומר ערב את הפירות שלא ברשות (שתי האפשרויות מובאות במאירי). בכל אופן לא מדובר בפשיעה של השומר שהרי אין הוא מחויב לייחד לפירות מקום מיוחד ומדובר שידע כמה פירות ניתנו לו לשמירה אלא שכעת שחל חיסרון יש לחשב משל מי נחסר וכמה נחסר. אם השומר לא מדד את הפירות של המפקיד ולא ידע כמה הופקד בידו ובכל זאת ערב עם פרותיו הוא אכן פשע (רמב"ם שאלה ופקדון פרק ה' הלכה ו', שו"ע סי' רצ"ב סע' י"ד). כמו כן מציינים האחרונים שדוקא אם ערב בפירות השווים בטיבם לפירות המפקיד, אחרת חייב אף באונסים כדין פושע. (נתיבות סי' רצ"ב ס"ק ט"ו). כיון שלא מדובר כאן באיסור גזל - אין חיוב לשלם כשעת הגזילה אלא יש להוציא חסרונות בלבד כדברי המשנה. כפי שהעמידה הגמרא המשנה מדברת במקרה שהשומר הסתפק מהפירות ואינו יודע כמה אכל ובאופן זה פסקה הגמרא שיש לתת למפקיד כפי החסרון המצוי. במקרה של שתי כריכות מדובר ששני אנשים שונים נתנו לשומר שקית עם כסף כדי שישמור להם על כספם - כל אחד נתן את כספו בשקית נפרדת. בשעה שהשומר עירב את שני הסכומים שבשתי השקיות הוא פשע, שכן חובה עליו לציין של מי כל כיס וכמה כל אחד נתן לו לשמור כדי שבבוא הזמן יוכל להשיב לו את כספו, משלא עשה כך פשע. יום טוב
שאלה: חוב לעבודה: עבדתי במחלקה מסויימת באוניברסיטה מסויימת 10 שעות כל שבוע במשך מספר שנים. לפני כחצי שנה האוניברסיטה החליטה לסגור את המחלקה. לצערי יש לי כ15 שעות שמסיבות כלשהן התפספסו בעבר וקיבלתי עליהם כסף אז במחשבה שאשלים אותן אלא שכאמור המחלקה נסגרה. המחלקה הזאת ממשיכה לעבוד בצורה עצמאית. שאלתי היא האם עכשיו אם אעבוד בשבילה אז זה ר (משום שסוף סוף הכסף שקיבלתי היה כחלק מתקציב שהאוניברסיטה נתנה להם) או שמא מאחר שאין כבר קשר בניהם אז אני צריך להחזירו באופן אחר?
תשובה: מאחר שהבעלות על המחלקה עברה מהאוניברסיטה לבעלות פרטית, עליך להשיב השכר או התמורה לאוניברסיטה. הרב מרדכי גרוס.
שאלה: מזועזע: מה זאת אומרת אין סיכוי לשנות את המצב??? אם הבעל לא יכול להשתנות אזי שיתכבד ויצא מביתו ואם לא יצא מביתו, יוצא מביתו ויורחק מאשתו על ידי מי שמוסמך לעשות כן. פיקוח נפש דוחה שבת.אז בודאי שדוחה מראית עין של " שלמות המשפחה". למה צריכה האשה האומללה להמתין? שיום אחד אולי תמות מאלימות בעלה (ואנו שומעים על מקרים כגון אלה לצערינו לא פעם) מזעזע. מחריד. ולא מוסרי בעליל אפילו לבקש בקשה מעין זו מאישה שמתעללים ומכים אותה. גם אם המבקש הוא מחבר הפלא יועץ השאלה נשאלה בהמשך לשאלה "הפלא יועץ אומר לאשה לסבול מבעל מכה?!"
תשובה: עצת הפלא יועץ היא במקום שאן שום אפשרות לתקן אבל אם יש אפשרות או ע"י שלו' בית ואן לאו ע"י רשויות החוק בוודאי שיש לעשות ולא להגיע לסכנה כלשהי.
שאלה: האם צריך לברך על שתיה חמה שהכנתי בקומקום חשמלי בשבת: אני מברך על המאכלים והמשקים שאני אוכל ושותה.בשבת אני מכין לי קפה בקומקום החשמלי כי אין לי מייחם. האם אני צריך לברך על זה או שהקדוש ברוך הוא לא יואהב את הברכה ועדיף שאני לא אברך. מראש
תשובה: ב"ה לך יקירי. קראתי את מכתבך וחשבתי עליו המון. מצד אחד מאוד התרגשתי לראות שאתה משתדל לברך על המאכלים ועל המשקים שאתה אוכל ושותה, זה ממש נפלא, זה ממש בסיס חשוב לחיות את הקשר עם אבינו שבשמים, ומצד שני מאוד לא קל לי היה לשמוע על ההכנה של הקפה בשבת, דבר שודאי שהוא בעיה, ואף אתה חש בכך ולכן מתעוררת לך השאלה אם לברך או לא. אודה על האמת שלא קל לענות על שאלה כזו, שכן הצדדים שאתה מעלה מראים שבאמת הדבר מורכב. לכן, ברצוני לנסות ללכת בכיוון אחר. כאשר אדם נתקל בבעיה, בקושי, הדבר בא לעורר אותו לחשוב, לבחון את הדברים. אדם בוגר יודע שכל מחסום, שכל התמודדות יש לה תפקיד להרים אותו להיות טוב יותר, להתגבר ולהתקדם, וההבנה שלך שיש בכך בעיה מראה שאתה בשל ומוכן לצעוד עוד צעד קדימה. מתוך מכתבך ניכר שאתה רוצה בכך, אלא שיש לך בעיה מעשית, ולכן אתה לא רואה לכך את הפתרון. לכן, הצעתי היא לפתור את הבעיה המעשית וכך תוכל לפתוח לפניך את הדרך לשמירת השבת. אתה בשל לכך, אתה יכול, ואין סיבה שלא תעשה זאת. אני בטוח ששמירת שבת טובה ומלאה תגרום לך להמון עונג רוחני ולהמון סיפוק, ולכן כדאי להתגבר על הקשיים, למצוא להם פתרונות ולהתקדם הלאה. אני כאן אשמח לעזור לך בצעדים האלו, במציאת פתרונות מעשיים, בעצה והדרכה איך להתקדם וכך לא תהיה צריך להתמודד עם דברים שאתה מרגיש שהם לא טובים, אלא רק בדברים שיקדמו אותך, שיובילו אותך למה שאתה רוצה באמת. השאלה שלך יכולה להיות בשבילנו דוגמא טובה מאוד לנסיון למצוא פתרון מעשי, אם תכתוב לי את מקום המגורים שלך ואת המספר שלך אשתדל לעזור בכך. אך יתר מכך, מתוך ההשתדלות שלך לברך לפני האוכל, אני מבין שיש לך בסיס להתקדם, ולכן ברצוני להציע לך כלים להמשיך ולהתקדם, וחלק חשוב בתוך ההתקדמות היא בהדרכת המשנה במסכת אבות "עשה לך רב והסתלק מן הספק". אשמח לעזור לך למצוא רב שתוכל להיות איתו בקשר מעשי, מקום ללמוד שבו תוכל לבנות לך חיים רוחניים, ולהמשיך לעזור בהתקדמות שלך. דברים אלו יתנו לך המון ואיתם תראה שגבולות שנראו בתחילה לא עבירים, יכולים לא רק להתגלות כעבירים אלא יתר מכך להפוך להיות דברים שמרוממים ומעלים. אשמח לעזור בכל מה שאוכל, ואני מאמין שתוכל להגיע רחוק בעזרת ה', לחיות בקדושה ובשמחה מתוך שלמות הקשר עם אבינו שבשמים. חזור אלי עם הפרטים ואשמח לעזור. הרב יצחק גרינבלט.
שאלה: בעיות שינה: אני בן 22 והשתחררתי לפני שנה וחצי. יש לי בעיות שינה כמעט שנתיים, שזה אומר נדודי שינה כמעט קבועיים. התחלתי להתחזק לפני מספר חודשים ולשמור שבת ולהניח תפילין, לקרוא תפילת השחר וקריאת שמע. הבעיות שינה עדיין קיימות כרגיל ואף מחריפות לעיתים. נבדקתי כבר בעבר במכון שינה ולא נמצאו בעיות. כנראה שהדבר פסיכולוגי בלבד. הייתי בטיפול אצל פסיכולוג שלא עזר לי. אני מרגיש ממש אובד עצות ומתוסכל. מדוע אני מקבל את הייסורים האלה לפי התורה ומה אני צריך לעשות על מנת להפסיקן? אני מבקש מהקב"ה כל לילה לפני השינה. לעיתים עולות בראשי מחשבות רעות מאוד כתוצאה מאיבוד עצות.
תשובה: : יש את החלקים שבהם יש לנו השגה הם חלק מאחריותנו. ויש חלקים שאין לנו בהם השגה. כששואלים אותי על יסורים אני מתקשה לענות. מדובר על הרבה אפשרויו מדוע יסורים באים. יש יסורים של אהבה ויש יסורים שבאים על חטא. בדרך כלל כשמדובר על יסורין קשים ונוראיים יש בהם צד של יסורים של אהבה. אני לא איש טיפול. אולם הדרך שאני מכיר בענין השינה הוא לקבוע בנפש את העמדה שלא אכפת לך לא להרדם אלא העיקר שאת השוכב במנוחה ללא טרדות וחושב על דברים שמשמחים אותך על דברים שלא מסעירים את לבך, חושב סתם על גלי הים וכד'. המנוחה הנפשית זה עיקר האפקט של השינה. בדרך כלל הכניסה למצב נפשי שתארתי הוא גורר אחריו גם שינה בפועל. שינה מתוקה
שאלה: הריגת יתוש בשבת: אם יתוש נמצא כבר על גופי ומוכן לעקוץ (מחכך ידיו) האם ניתן להרוג אותו? או שחובה לגרשו או לצוד אותו ואז לשחררו? ברכה והצלחה!
תשובה: אסור להרוג יתוש כיוון שאינו מסוכן. אבל הואיל ועקיצתו מצערת, אם הוא נמצא על הגוף ואין דרך אחרת לסלק אותו, מותר לצוד אותו ולסלקו, אך לא להרוג! מ"מ קשה לי לראות מציאות שבה א"א לסלק אותו ביד אלא אם כן יצוד אותו. וגם כאשר צדים אותו, יש להיזהר שלא למעוך אתו שמא יהרגנו (סימן שט"ז סעיף ט', כדין פרעוש). מותר להרוג בע"ח רק בשני מצבים: א, בע"ח שיש בהם פיקוח נפש. ב, חיות שנשיכתן קשה מאוד אך אינם מסוכנים כדוגמת עקרב ונחש שאינם ארסים ובתנאי שהם רודפים אחרי האדם. אך כאשר אינם רודפים, מותר רק לצוד אותם (סימן שט"ז, סעיפים ז' ו - י'). הרב שלמה בורנשטין
שאלה: תפילה והשקפה: 1) אם יש תפילה בישיבה שלי עם כלי נגינה עדיף להתפלל במקום אחר או להישאר בישיבה? 2) שמעתי שיעורים של רבנים חרדים על כמה רעה הדרך של הציונות הדתית ושזה ממש פשע וחטא ואני מאוד מבולבל ולא יודע איך להמשיך בדרכי אשמח אם הרב יתווה לי את הדרך הנכונה.
תשובה: ראוי להתפלל במקום שלא מנגנים בתפילה כי זה דומה למעשי הגויים. ואולי ללמד זכות על הישיבה שיש שם בחורים שזקוקים לזה מאוד, אבל אתה שלא זקוק לזה אל תתפלל שם.
שאלה: בעל מכה: מחילה, אבל האם יש בכלל הווה אמינא להישאר ולספוג אלימות פיזית ונפשית, ועוד לשמור את זה בסוד ולא להתייעץ עם המשפחה הקרובה? האם יש מקרה מוצדק יותר לגירושין מזה? השאלה נשאלה בהמשך לשאלה "הפלא יועץ אומר לאשה לסבול מבעל מכה?!"
תשובה: כל זמן שאפשר להסתדר לבד לא כדאי לערב אנשים מבחוץ בי זה יכול לסבך את המצב. אמנם, אם היא לא מצליחה אפשר לפנות, ואם יש פגיעה חמורה אפשר לפנות למשטרה, כדי שלא יעיז להרים יד, ומן השמים ירחמו ויתנו שלו' ביניהם.
שאלה: למה אנחנו לא הולכים עם כובע וחליפה?: למה אנחנו לא הולכים בכובע וחליפה כמו בחורי הישיבות החרדים? שמעתי בשם כמה מתלמידי הרצי ה זצוק ל שאמר לכמה מתלמידיו שיקנו כובע וחליפה וכן ראיתי בתמונות, אז למה לא נוהגים כן גם עכשיו?
תשובה: הלבוש הוא דבר חיצוני. בתורה ובח אין התייחסות לסגנון הבגדים שאנו צריכים ללבוש. אמנם יש איסור ללבוש בגדים הדומים לבגדי ע"ז של הגויים משום "ובחוקותיהם לא תלכו" אך כל עוד אין כאן חיקוי של הגויים הכל מותר. כמובן יש מוסכמות חברתיות של לבוש שמשתנה לפי הזמן ולפי המקום, מה נקרא לבוש מכובד ומה לא, והבוחר יבחר. הגמרא אומרת שכל תמיד חכם שנמצא רבב על בגדו חייב מיתה (שבת, קי"ד ע"א), ומכאן לומדים כי על תלמידי חכמים להלך בבגדים נקיים ללא רבב ולהפגין הופעה מכובדת - המכבדת את האדם ואת סביבתו. מאחר שתלמידי חכמים מייצגים את התורה ואת היהדות בקרב רבים וכל בחור ישיבה שואף במידה זו או אחרת להיות "תלמיד חכם", הרי רצוי שלבושם יהיה נקי ומכובד. שמעתי שמסופר כי בשעה שהתלוננו רבני הישוב הישן בפני הרב צבי יהודה על כך שבחורי ישיבת מרכז הרב הולכים בלא 'בגד של תורה' (קרי: חליפות), טען כנגדם כי לא קרא בתורה שיש מצווה ללכת עם חליפה, אולם כן נצטווינו להתעטף בציצית בתפילותינו, ומצוות עשה גדולה היא ללכת עם בגד ארבע כנפות. אמנם היו כאלו שהרב צבי יהודה הורה להם ללכת עם חליפה כיוון שהם הגיעו להוראה ולהרבצת תורה. נקראו רבנים בציבור וכדי לתת כבוד לתורה שבהם, שישמעו דבריהם יש צורך ב"בגדי עבודה". אך כמו שכתבתי בתחילה הלבוש הוא חיצוני. אדם יכול להיות מלא תורה ולהתלבש בצורה מכובדת ופשוטה. וכן להפך. יכול ללבוש חליפה וכובע אך אין מעיינותיו כל הזמן בתורה. לכן בשלב זה עיקר עיסוקינו יהיה להוסיף לימוד ולהוסיף תורה. שהלבוש המכובד יבוא מתוך הפנימיות ולא יהפך לעיקר. הרב חגי לרר
שאלה: מים ממיחם שכיבו בשבת:! לפני כמה זמן נתקלתי במקרה בו שכחו להעביר את המיחם ממצב רתיחה למצב שבת. (מצב רתיחה פירושו שכפתור הרתיחה וגם כפתור מצב שבת פועלים שניהם ועל מנת להעביר למצב שבת יש צורך לכבות את כפתור הרתיחה כך שרק כפתור מצב שבת ישאר דולק). מישהו ששם לב לכך, לא חיכה הרבה וכיבה את כפתור הרתיחה בשבת. כי חשש שהמכשיר יתקלקל. האם יש לאסור בשימוש את המים שהיו במיחם או שבמקרה זה אין המים נאסרים מדין מעשה שבת. אודה לרב אם יוכל לציין מקורות.
תשובה: מותר להשתמש במים כי אין הנאה ישירה ממעשה חילול שבת. מקורות: אם אין הנאה ממעשה חילול שבת מותר להשתמש בחפץ: ה"שמירת שבת כהלכתה" (פרק י סעיף טז) כותב בשם הגרש"ז אויערבאך שאם פתחו דלת של מקרר והאור נדלק המאכלים שבו לא נאסרו באכילה כי הוא לא עשה בהם מעשה. וגם כאן לא נעשה שום מעשה במים. ועיין שם בהערה מז שהאריך בדין זה. ויש מקורות יותר קדומים שמקילים עוד יותר: כמה אחרונים (המור וקציעה, מאמר מרדכי ועוד, בסימן תקב סעיף א) כתבו שמי שהדליק אש באיסור ביום טוב ובישל בה (ההדלקה אסורה והבישול מותר) מותר לו ליהנות מהמאכל, כי רק ליהנות ישירות מהאש (כגון להתחמם בה) אסור, אך כאן הוא נהנה מהאוכל שהתבשל על האש, ואין פה הנאה ישירה מהמעשה האסור. וכל שכן שבמקרה שציינת יהיה מותר להשתמש במים כי אין הנאה כלל ממעשה השבת. (וע"ע בט"ז תקב א). אמנם יש מקום לאסור כי אם לא היו מכבים את כפתור הרתיחה המים היו מתאדים ונגמרים (ובמיחמים שיש תרמוסטט המיחם היה נכבה והמים היו מתקררים), ונמצא שיש הנאה ממעשה השבת. אבל אעפ"כ מותר. כי כל מה שאסור ליהנות ממלאכת שבת זה רק במקרה שהמלאכה השביחה את החפץ, אבל אם המלאכה רק מנעה הפסד ושמרה על המצב הקיים אין איסור מעשה שבת, ופה המלאכה רק שמרה על המצב הקיים (כך כתב בארחות שבת פרק כה סעיף כו, ומקורו מהמגן אברהם שכותב שהמטמין בשבת בדבר שלא מוסיף הבל, האוכל מותר בדיעבד למרות שהטמין באיסור, כי המאכל רק עומד בחמימותו). יש עוד סיבה נוספת להתיר, כי נחלקו הפוסקים על דלת שנפתחה בשבת באיסור, לפי הגרש"ז אויערבך אסור להיכנס דרכה לבית, ולפי הרב אלישיב מותר בגלל שהמלאכה רק סילקה מפריע ולא יצרה דבר חדש. ולפי הרב אלישיב גם במקרה שלנו יהיה מותר כי המלאכה לא יצרה דבר חדש. ואם המכבה פעל בשוגג יש עוד סיבה להתיר, כי החיי אדם פוסק (ובעקבותיו הביאור הלכה בסימן שיח סעיף א) שאם המעשה שבת לא שינה דבר מהותי בחפץ (לדוג': בישול זה שינוי מהותי, והוצאה לרשות הרבים זה לא שינוי) והמלאכה היא איסור דרבנן מותר ליהנות מהמעשה שבת. ופה כיבוי הכפתור הוא ודאי דרבנן ולכן בשוגג יהיה מותר.
שאלה: לקטוף פרח כדי לצייר אותו: אפשר לקטוף פרח כדי לצייר אותו בשנת שמיטה?
תשובה: וברכת ד' אפשר. אם יש לו ריח יש לנהוג בו קדושת שביעית. בפרח בלא ריח אין צורך לשמור קדושת שביעית. בברכת התורה והארץ יהודה הלוי עמיחי מכון התורה והארץ
שאלה: עבודה בקיטנה בתשעה באב: שבוע טוב ומבורך בעזרת ה,אני בעזרת ה יעבוד בקיטנה של ילדים בגלאים 3-8 שנים (זה יוצא עבודה של פעמיים בשבועיים),יום אחד של הקיטנה יוצא לי על תשעה באב (שעות הקיטנה מהשעה שבע וחצי בבוקר עד שתיים וחצי בערך). אסור להחסיר מהקיטנה, ואני כבר מחסירה פעם אחת בגלל שאני בהכנה למחנה בבני עקיבא בעזרת ה, האם אני יכולה לעבוד בתשעה באב?
תשובה: שמירה על ילדים מותרת בתשעה באב.
שאלה: קניית בגדים בשלושת השבועות: א. האם מותר לקנות בגדים בשלושת השבועות? והאם מותר בתשעת הימים? ב. האם מותר לחדש דברים בשלושת השבועות? והאם מותר בתשעת הימים? (כולל בגדים, תכשיטים, נעלים, קניית מתנה לחברה וכו)
תשובה: לשואלת בשלושת השבועות נוהגים שלא לברך שהחיינו, ולכן אסור ללבוש בגד חדש וכד', אבל לקנות מותר כיוון שנוהגים לברך שהחיינו בשעת הלבישה הראשונה ולא בשעת הקנייה. (ולנוהגים לברך שהחיינו בשעת הקנייה יהיה הדין הפוך- אסור לקנות אך מותר לחדש) ובשבת שחלה בשלושת השבועות נהגו לברך שהחיינו, ולכן יהיה מותר לחדש בה בגד. כמובן שיהיה מותר לחדש אפילו ביום חול דבר שאין מברכים עליו שהחיינו. בתשעת הימים אין לקנות בגדים חדשים, וכן אין לקנות דברים שגורמים שמחה כגון תכשיטים וכד', אמנם אם יש הזדמנות לקנות בזול ויש חשש שלאחר תשעה באב המחיר יעלה- מותר לקנות ולהשתמש לאחר תשעה באב. כמו כן אין לחדש דבר המשמח בתשעת הימים אע"פ שאין מברכים עליו שהחיינו. יהי רצון שנזכה לראות בבנייה של ירושלים במהרה. מקורות: א. ברכת שהחיינו בשלושת השבועות: כתב השולחן ערוך (או"ח תקנא, יז): "טוב ליזהר מלומר שהחיינו בין המצרים על פרי או על מלבוש." וכתב המשנה ברורה (ס"ק צח): "הגר"א בביאורו חולק ע"ז וכתב דהוא חומרא יתירא וכן הט"ז מפקפק בזה וע"כ בשבת אין להחמיר בזה דבלא"ה הרבה אחרונים מסכימין להקל בשבת." ב. זמן ברכת שהחיינו: כתב השולחן ערוך (או"ח רכג, ד): "בשעת הקנין יש לו לברך (שהחיינו) אע"פ שעדיין לא נשתמש בהם שאין הברכה אלא ע"י שמחת הלב שהוא שמח בקנייתן." אמנם המנהג הוא לברך בשעת הלבישה הראשונה (כ"כ מאמר מרדכי ס"ק ה, כף החיים ס"ק ל הובאו דבריהם בפסקי תשובות רכג, ז, פניני הלכה ברכות יז, ו). ג. משא ומתן בתשעת הימים: כתב השולחן ערוך (או"ח תקנא, ב): "מר"ח עד התענית ממעטים במשא ומתן ובבנין של שמחה." וכתב המשנה ברורה (ס"ק יא): "יש מן הפוסקים דס"ל דהיינו שלא ישא במו"מ של שמחה כגון לקנות כלי כסף או צרכי חופה וכדומה." עוד כתב השולחן ערוך (שם ז): "יש אומרים שאסור לתקן בגדים חדשים ומנעלים חדשים בשבת זה ויש להחמיר בזה מראש חודש הגה וה"ה דאסור לקנותן." וכתבו הפסקי תשובות (תקנא, כז) והפניני הלכה (זמנים יח, ח) שאם יש הזדמנות לקנות בזול ויש חשש שלאחר תשעה באב יעלה המחיר- מותר לקנות אך לא להשתמש. ונראה שכל שאסור לקנותו, כל שכן שאסור לחדשו, כיוון שעיקר השמחה היא בשעת השימוש (כפי שראינו לעיל לגבי ברכת שהחיינו, ואף לשולחן ערוך לא גרעה שעת הלבישה הראשונה משעת הקנייה). הרב נועם לזר
שאלה: עניית ברוך הוא וברוך שמו: כבר הרבה זמן אני מתעניין בעניין האם מותר לענות ברוך הוא וברוך שמו בברכות שיוצאים בהם ידי חובה, אני כבן למשפחה מרוקאית ראיתי שמרן הרב משאש פסק שמותר לענות אך מנגד פסק מרן הרב עובדיה שזה הפסק ולא יוצאים ידי חובת המצווה. אשמח אם הרב יוכל לפתור לי את הספק.
תשובה: כיון שיש בזה מחלוקת איננו יכולים להכריע. אך ראוי לך לשמור על מנהג העדה שהרב משאש זצ"ל היה ממנהיגיה. ולא לחשוש כיון שאין אחרי המנהג כלום.
שאלה: הרב קוק תמוך במזרחי?: ראיתי מכתבים שהראי ה זצוק ל התנגד למזרחי אך מצד שני מכתבים של הרצי ה שתמך בהם האם אין זו סתירה???
תשובה: הרב קוק זצ"ל תמך בכולם ואמר דברי ביקורת לכולם כדי שיתקנו את עצמם ולא הזדהה עם אף אחד הזדהות כיתתית. גם בנו הרצי"ה לא הזדהה עם אף מפלגה אבל כשהיה צורך להחליט מי מבין המפלגות עדיפה כדי להביא תועלת לכלל הציבור העדיף בזמנים מסויימים את המפד"ל, ובשעה שכשלו בדבר חמור יצא למלחמה נגדם ואמר "המפד"ל מתה". וכך אין ראוי לתלמיד חכם להזדהות לגמרי עם שום מפלגה, מצוי מאוד שאנשי הפוליטיקה נכשלים במעשים חמורים ואי אפשר ששום רב יהיה אחראי בצורה עיוורת למעשיו של מי שיהיה.
שאלה: הסתכלות בנשים: לכבוד הרב. אני וחבריי מתווכחים כבר זמן ממושך האם איסור הסתכלות בנשים תקף גם היום כאשר החברה הדתית הלאומית מעורבת והאיסור מביא לידי פגיעה בבנות. רציתי לשאול מה דעת הרב בנושא, ואיך אפשר לא להסתכל בנשים מבלי לפגוע בהן, מראש.
תשובה: אין איסור לראות נשים. האיסור הוא להתבונן, כלומר, להסתכל בכוונה על מנת להנות. לכן אין הבדל ודבר זה אסור גם היום. ישנן מדרגות פרישות גבוהות יותר להשתדל לא להסתכל כלל, אך אין זו מדרגה להמון העם אלא לחסידים. אולם מי שהראייה יוצרת אצלו הרהורים לא טובים כמובן חייב לדאוג שזה לא יקרה וממילא לא להסתכל או התרומם ולהתרגל למשוך את נפשו לקדושה באופן שליבו לא יגרר ולא כל ראייה תפריע לו. ובנקודה זו אכן בימינו לפעמים קל יותר הדבר משום שמורגלים יותר לראות ולכן הראייה בד''כ אינה יוצרת הרהורים לא טובים. אך כאמור על כל אחד להכיר את נפשו, ובעיקר על כולם להתמקד יותר הרדיפה אחר אהבת ה' ויראתו וזה הדבר הכי יעיל כנגד הרהורים, הרבה יותר מאשר להילחם כל הזמן נגד הרהורים. בברככ, הרב יאיר וסרטיל
שאלה: שלא ישא כהן גדול אלמנה: ב"ה בספר החינוך מצווה רכג כתוב: משמע שלא יחלל כשרים ולא זרעו מה הכוונה?
תשובה: לשואל כהן גדול שבא על אלמנה מתחייב מלקות ופוסל אותה לכהונה גם אם לא קדשה, כך מדויק בפסוק "ולא יחלל זרעו" - "שלא יחלל אשה ולא זרעו", כלומר נאסר על כהן גדול לחלל את האלמנה ולפסלה לכהונה, היא וזרעה (במקרה שייוולד בן מביאה זו שאיננה בקידושין). נאמנה
שאלה: בת מצווה במוצאי תשעה באב שנדחה : האם ללכת לבת מצווה במוצאי תשעה באב שנדחה כמו השנה ביום ראשון בערב? האירוע מתחיל בשעה 19:30 כאשר הצום יוצא ב20:15, האם ניתן להתגלח ומתי? האם ניתן לאכול בשר ולשתות יין? האם ניתן לרקוד?
תשובה: ב"ה שלו-ם וברכה הרמ"א(תקנ"ח, א) פסק שאסור לאכול בשר ולשתות יין במוצאי תשעה באב שנדחה מפני אבלות של יום. מבינים ממנו שתספורת מותרת רק בצאת הצום. נראה שאפשר להקל בריקודים כמו בתספורת. הרב חגי בר גיורא
שאלה: חתונה הפוכה: ברצוני לערוך "חתונה הפוכה" - דהיינו לקיים את טקס החופה לאחר שהאורחים אכלו. טקס זה מתאים לנו היות ואנחנו רוצים שהאורחים יאכלו ארוחת ערב בשעה נורמלית ומיד לאחר מכן לקיים את הטקס. אורחים מבוגרים יוכלו לעזוב והצעירים יישארו לחגוג בריקודים אל תוך הלילה. האם ישנה בעיה הלכתית בנושא זה?
תשובה: : יש בעיה, משום שהסעודה לאחר החופה נחשבת כסעודת שבע ברכות ולכן ניתן לברך שם שבע ברכות אבל לפני החופה לא תוכל לברך שבע ברכות. העיצה היא לעשות גם סעודה קטנה ונוספת למי שישאר אחר החופה ושם לומר שבע ברכות.
שאלה: השתלת גוף: לאחרונה ראיתי כתבה המספרת שבעוד כשנתיים ניתן יהיה להשתיל גוף שלם לאדם, דבר שיעשה לאנשים המשותקים בכל חלקי גופם כך שלמעשה יעבירו את הראש מגוף אחד לשני. רציתי לדעת האם השתלה זו שונה מבחינה הלכתית מהשתלת איבר אחד למשל כליה? והאם היא מותרת? עוד רציתי להבין האם מותר כיום לחתום על כרטיס אד"י לפי ההלכה.
תשובה: אין הבדל עקרוני בין אבר אחד להרבה אברים בתנאי שגבר יישאר גבר ואישה תישאר אישה
שאלה: לשים סיר על כיריים כבויות: אפשר לשים סיר חם אם אוכל על כיריים גז בשבת? כיריים גז שלא עובדות.
תשובה: אם האש לא דולקת, כמובן שאין שום איסור להניח סיר על החצובות. הרב עודד מילר
שאלה: סדר לימוד: למדתי כ3 שנים גמרא במסגרות שונות. כרגע אני נמצא בכולל שבו הלימוד יחסית די עצמאי. אני לומד גמרא כל סדר בוקר. אני רוצה לדעת איך כדאי לי ללמוד - האם ע"י לימוד פשט גמרא עם רש"י ולפעמים תוספות, ראש ורי"ף, או שיותר כדאי ר הזה להסתכל בראשונים שמעיינים ופחות בהלכה וכו'?
תשובה: אינני מכיר אותך מספיק, אבל לפי מה שכתבת על עצמך נראה לי שהדרך הראשונה עדיפה.
שאלה: הצטרפות למניין: פעמים שאני בה לבית הכנסת עם קטן שעושה צואה ומחמת הריח אני מתפלל בפתח בית הכנסת כדי שהריח יצא לבחוץ ראיתי להלכה בילקוט יוסף שמי שנמצא בחדר אחר לא מצטרף למניין אבל כן נחשבת תפילתו בציבור פשוט אצלנו המניין מצומצם ופעמים שאין מניין. ולגבי אדם שנמצא בעזרת נשים אם רואים את פניו מצטרף למרות שיש מחיצה. מה הכוונה לחדר סמוך: 1. האם מטר שתים מהפתח כלפי חוץ, אם אני רואה חלק מהמניין אני מצטרף? 2. כשחצי חצי ממני בפנים וחצי בחוץ, אני מצטרף? 3. מחיצה זה מהרצפה ולמעלה או שגם מחיצה יכולה להיות מהגג ולמטה.
תשובה: בלי להתייחס לעצם הבאת קטנים לבית הכנסת, ולנושא הריח. 1. לפי דברי הילקו"י אינך מצטרף. 2.מצטרף שאתה בדלת, מתחת למשקוף. 3. מהרצפה או מהצדדים.
שאלה: כשרות תוספי תזונה: הרב, האם תוספי תזונה צריכים הכשר? (ספציפית, לגבי המוצר פרוביוטיק DIGEST של חברת אלטמן, האם צריך הכשר?).
תשובה: ב"ה שלו-ם וברכה תוסף מזון הוא לא תרופה ולכן צריך כשרות. אם ניתן כשרות היו מדפיסים זאת. אולם כאשר רופא אומר שצריך לקחת לא צריך כשרות ובמיוחד שמדובר בכמוסה בלי טעם. ורפא ירפא בע"ה הרב חגי בר גיורא
שאלה: בצל חלבי בסיר בשרי: אני אשכנזי וחתכתי בצל ושום בסכין חלבית (בת יומה!) על קרש חיתוך בשרי. אח"כ טיגנתי את הבצל ואת השום בסיר בשרי (לא בן יומו). אשמח לדעת: 1. מה דין הסכין (בת יומה) והקרש? 2. האם הסיר הבשרי (לא בן יומו) צריך הגעלה? 3. מה דין הבצל והשום המטוגנים?
תשובה: בע"ה לשואל כתבת שהסכין הינה חלבית בת יומה. על כן התשובה נכתבת מתוך הבנה שאכן הסכין באה ביממה האחרונה במגע עם חלב חם בשיעור "יד סולדת" שהיה נמצא בתוך כלי ראשון. כמו כן התשובה נכתבת מתוך הבנה שהקרש והסיר הבשרי היו נקיים לחלוטין. אם זה אינו המצב, אנא שלח שאלה חדשה בהתאם. א) הסכין נשארה חלבית, והקרש נשאר בשרי. ב) אכן הסיר הבשרי צריך הגעלה. ג) הבצל והשום מוגדרים "חלביים" והינם מותרים באכילה. הרב עודד מילר
שאלה: כיבוד הורים הפוגעים בילד: אנו משפחה חרדית. זכינו בחסדי השם לבן מקסים שכיום בן 7 לאחר 5 שנות נישואים. ב"ה כן יירבו. אביו של בעלי אדם קשה באופיו וקפדן. בני היקר ילד מתוק תוסס, פעלתן, חריף ובודק גבולות כל הזמן. כאשר הורי בעלי מתארחים אצלנו בשבתות ( קורה בתדירות של אחת לחודש וחצי) האווירה בבית הינה אווירה לחוצה ולא תמיד נעימה. הדבר נובע מכך שבני נמצא כל הזמן תחת עינו המפקחת של חמי כגון: למה אתה קופץ, למה אתה אוכל בצורה זו, למה אתה דופק, לא התפללת יפה, לך מכאן, אני כועס עלייך. אציין שחמי אדם חם לחיוב וגם חם מזג. כפי שכבר ציינתי בני אוהב לבדוק גבולות ורבות הפעמים שבני מרגיש בלחץ הזה ומתנהג בדיוק איך שחמי " מצפה" ממנו שיתנהג. כואב לנו כהורים שזהו הבן היחיד שלנו וב"ה בני ידוע באמת כילד טוב,בין המצטיינים בכיתה אך אכן הוא תוסס מאוד. אנו משתדלים מאוד להעניק לו גבולות בצורה נעימה, ברורה, חמה ואוהבת. הסברנו לחמי בצורה עדינה שלא להתייחס להתנהגויות מסויימות של בננו ומאליו זה ייפסק. אך מה לעשות וחמי אינו מסוגל שלא להעיר על אף שפעמים מסויימות הרגשנו ממש את התאפקותו. בשבת האחרונה, היתה סיטואציה מאוד לא נעימה עד כדי כך שחמי קם מהשולחן באמצע סעודה שלישית חזר לאחר תפילת ערבית אמר ונסע עם חמותי לביתם. כאב לנו מאוד ובננו חש בכך וביום ראשון שלחנו לסבא מכתב וציור. בעלי שוחח עם אמו היות ואביו לא ענה לו יומיים לטלפון. חמותי צידדה בבעלה ואנו נותרנו כואבים ופגועים. אנו מאמינים כי האדם הבוגר הוא זה שמנחה את הקשר עם הילד. ולא ההפך. גם כאשר ישנה התנהגות לא נאותה של בני אנו גוערים בו מראים כי התנהגות זו לא מקובלת בביתנו ולעיתים נוקטים בעונש - להיות בחדרו ולחשוב על המעשה שעשה. האמת לעיתים כשזה קורה שההורים נמצאים - מרגיש לי שהילד מושפל.שהרי במקום שיש בושה היכן הקדושה??היכן החינוך?? נותר רק פחד ותחושת החמצה. אך אין לנו שותפים בדבר. אני מרגישה שאין ביכולתי לוותר ולהעניש את בני בנכחותם כאשר ניתן בהחלט לפעול בדרך אחרת. לאחר מקרה זה לא ראינו אותם קרוב ל- 3 חודשים. מה עלינו לעשות??
תשובה: אני חושב שאכן עם כל הקושי והצער כדאי להמעיט את התארחות ההורים אצלכם למשך שבת שלימה. תמצאו תחליפים כמו לארח אותם באמצע השבוע או שאתם תבקרו אצלם, ולא תמיד גם בנכם חייב לבוא עמכם. במקביל כדאי מאוד למצוא רב או דמות מוערכת על חמיכם שיוכל לדבר איתו על כך. בכל מקרה כמובן תמשיכו ההידברות בנעם איתם, ותבבירו שאתם מאוד מעריכים ואוהבים אותם אך חינוך ילדכם חשוב לכם ולכן לטובת העניין תשקיעו בקשר בדרכים שונות שלא יבואו על חשבונו, ובפרט שזוהי רק תקופה זמנית כי זוהי התנהגות של ילדים שעוברת עם הגיל, בדרך כלל אפילו תוך חודשים ספורים. בהצלחה הרב יאיר וסרטיל
שאלה: כוס חלבי שספק נגע בה בשר: לאחרונה קיבלתי סט כוסות חלביים לשתיה חמה מקרמיקה חרסינה שעמדו זמן רב ללא שימוש ליד כירים שבישלו שם תבשילים חלביים ובשריים (לא בישלו ביחד). ניתזו טיפות על הכוסות מהתבשילים ולא ידוע אם ניתזו דוקא מתבשיל בשרי. האם יש דרך להכשירם לשימוש לשתיה חמה חלבית?
תשובה: ככלל, אי אפשר להכשיר כלים מחרסינה קרמיקה. ורק האג"מ מקל לחכות 12 חודש ללא שימוש ואז להגעיל ג' פעמים, וגם זה רק בכוסות שהשימוש בהם הוא בכל שני. אבל במקרה הזה אפשר להקל אפילו בוודאי ניתזה טיפה בשרית על הכלי. ראשית, מדובר כאן בטיפה אחת בלבד, ובוודאי בשעת השימוש בכוס יהיה בכוס פי 60 מהטיפה. במקרה כזה שהאיסור בוודאות יתבטל בעת השימוש מתיר השו"ע להשתמש בכלי ללא הגעלה (יו"ד, סוף סימן צ"ט). שנית, הדיון כאן הוא בעירוי מכלי ראשון. בעירוי מכלי ראשון נחלקו ראשונים האם דינו כבישול בכלי ראשון שהטעם נבלע בכלי, או ככלי שני שאין הטעם נבלע. להלכה מחמירים שהטעם נבלע (יו"ד סימן ק"ה). אבל כאן מדובר בעירוי שאינו מחובר לכלי בו בושל, אלא ניתז מהכלי ראשון. במקרה כזה נחלקו הרמ"א והש"ך האם דינו ככלי ראשון או שני, וזה סניף להקל. למסקנה, אפשר להשתמש בכלי ללא הכשרה. הרב שלמה בורנשטין
שאלה: 2 שאלות חשובות בעניין התרת נדר: יש לי שני שאלות: 1. כיצד אני יכול להתיר נדר שנדרתי, בפועל כיצד מבצעים זאת הלכה למעשה? 2. אם הנדר ננדר בעידנא דרתיחא או בסערת רגשות וחרדה גדולה מאוד, ותוכנו היה התחייבות (נדר) להמנע מעתה ועד עולם לבצע דבר שמהווה איסור הלכתי מפורש. האם גם נדר כזה אני יכול להתיר בהתרת נדרים?
תשובה: 1. התרת נדרים דורש שלושה אנשים שלפחות אחד מבין בנושא. 2.נדר צריך לקיים תמיד שנאמר: 'מוצא שפתיך תשמור' ולא משנה שנדרת בכעס. יתכן שכאן זה שונה אין נדר לא לעשות עברה כי אתה מושבע לקיים מהר סיני.